
BASES


1. Convoca: Regidoria de cultura de l’Ajuntament de Campdevànol amb la partida 1.338.48003, per un import màxim de 2.000,00 €.
2. Participants: tots els artistes, majors de 16 anys.
3. Realització: el concurs es realitzarà els dies 18 i 19 de setembre de 2025.
4. Tècnica de pintura ràpida : la tècnica és lliure.
5. Tema: el tema haurà d’estar relacionat amb la Festa Major de Campdevànol o amb el poble.
6. Inscripció: al taulell de l’Associació Campdevànol Cultura i Compromís disposat al Centre Cívic els mateixos dies 18 i 19 de setembre de 8h a 11h del matí. En el moment de fer la inscripció la tela serà numerada, segellada i es lliurarà a l’artista un rebut de cada obra.
7. Dimensions: les mides de la tela seran: com a mínim 6f (41 x 33 cm) i com a màxim 40f (100 x 81 cm). La tela haurà de ser llisa i d’un sol color.
8. Recepció: les obres es presentaran al Centre Cívic, com a màxim a les 14:00h del mateix dia de cadascuna de les inscripcions. L’autor/a haurà d’indicar, en el moment del lliurament, la valorac ió econòmica de l’obra. El veredicte es farà públic durant la inauguració de l’exposició de pintura, el divendres 19 de setembre a les 18h, moment en el qual es farà el lliurament dels premis.
9. Exposició: totes les obres formaran part d’una exposició que romandrà oberta durant els dies de la Festa Major.
10. Premis: 1r: 700 €, 2n: 500 €, 3r: 300€; millor aquarel·la 500 €. Les obres premiades quedaran en propietat de l’Ajuntament de Campdevànol. Els premis es poden declarar deserts.
11. Recollida d’obres: els autors no premiats podran retirar les obres amb la presentació prèvia del corresponent rebut, del 29 de setembre al 3 d’octubre a l’Ajuntament de Campdevànol en horari d’atenció al públic. Els autors/es que expressin problemes de desplaçament podran deixar les obres en dipòsit a l’Ajuntament de Campdevànol i recollir-les l’any vinent. Les obres no retirades en el termini esmentat es consideraran donades i passaran a formar part de la col·lecció de l’Ajuntament de Campdevànol, sense dret a reclamar per part dels autors.
12. Organitzadors: es reserven el dret de resoldre o modificar qualsevol cas no previst en aquestes bases. El fet de prendre part en el concurs implica l’acceptació d’aquestes bases i la conformitat amb el veredicte del jurat.
13: Jurat: estarà format per persones qualificades del món de l’art i membres de l’Associació Campdevànol Cultura i Compromís.

Organitza: Associació Campdevànol Cultura i Compromís. Regidoria de Cultura de l’Ajuntament de Campdevànol.




Campdevànol, a la data de la signatura electrònica.


L’ALCALDE
Oriol Lázaro Llovera

